XVI. évfolyam 134. szám
Immár hatodszor készülődnek Tatabányán a háromnapos sörfesztiválra, mely évről-évre nagyobb tömegeket vonz. Idén is június közepén, 15-16-17-én lesz a nagy esemény a város központjában. Az előkészületekről, a várható programokról Szutter Leventét, a szervező Tatabánya Pont operatív igazgatóját kérdeztük.
2018.05.16. 08:19
Április nyolcadika ünnep volt az újkori Magyarország történelmében. Hatalmas tömeg, a választópolgárok közel hetven százaléka járult az urnákhoz, hogy megválassza a magyar országgyűlés képviselőit. Az előzetes latolgatások szoros versenyről, kormányváltásról, ellenzéki előretörésről szóltak, ám a végleges adatok megcáfoltak minden ilyen jóslatot.
Átadták rendeltetésének a 8. sz. főút Várpalota elkerülő utat. A két ütemben megvalósuló, 9,4 kilométeres fejlesztés 28 milliárd forintból valósult meg; a város mentesül a napi 20 ezer áthaladó gépjármű zajától és a levegő szennyezésétől, valamint a 2x2 forgalmi sávos, 110 km/h sebességű kialakításnak köszönhetően biztonságos, színvonalas közlekedési környezet alakul ki.
2018.05.16. 08:18
Rotáció Expo - huszonhatodszor
Március első hétvégéjén csaknem 20 kiállító mutatta be termékeit a XXVI. Rotáció Expón Tatán, a cégek legalább negyede rendszeres részvevője a kiállításnak.
Legfőbb követelmény a rugalmasság
Ez év kezdetétől gyökeresen megváltozott Tatabánya tömegközlekedése. Az önkormányzat az erre a célra létrehozott, 100%-os közvetett tulajdonában lévő vállalkozása révén saját kézbe vette a helyi járati autóbusz-közlekedést. A T-Busz Kft. ügyvezető igazgatójával, Kupi Gáborral beszélgettünk az idevezető útról, a jelen nehézségeiről, és jövőbeli terveikről.
A Corvinus Székesfehérvári Campus várja a hallgató
Hazánk legrangosabb felsőoktatási intézménye, a Budapesti Corvinus Egyetem, tavaly ősszel nyitotta meg új campusát Székesfehérvárott, ez év januárjában pedig nagyszabású, kétmilliárd forintot meghaladó campusfejlesztésbe kezdett, melynek eredményeként 1200 hallgatónak válik elérhetővé Fehérvárott a Corvinus-képzés. A beruházásba a város is bekapcsolódik, az egyetem körül – számos új funkciót biztosító - nyitott parkot alakít ki – tudtuk meg az új campus vezetőitől, dr. András Krisztina rektori megbízott asszonytól és Horváth Béla campus igazgatótól.
2018.05.16. 08:17
A város érdekében nyújtott kiváló emberi és szakmai teljesítményükért adtak át elismeréseket, jutalmakat Martonvásár önkormányzatának ünnepi közgyűlésen. Ugyanitt jelentették be, hogy kormányhatározat alapján 3,226 milliárd forint állami forrásból ipari parkot létesítenek a város határába.
Tárt kapukkal várják a sportolni vágyókat
A Fejér Megyei Szabadidősport Szövetség újabb pályázata révén a Fejér megyei lakosok újabb ingyenes sportolási lehetőséghez jutottak - áprilistól decemberig - teke, asztalitenisz, tollaslabda és női torna ágakban. A pályázatot az EMMI Sportért Felelős Államtitkársága támogatja.
Főhajtás a lengyel nemzeti tragédia tiszteletére&n
Néma koszorúzással emlékeztek Székesfehérváron Lengyelország nemzeti tragédiája, a katyini mészárlás áldozataira.
Damokos László, Tatabánya főépítésze
„A Tulipános-ház és a színház nagyon komoly erőtér, ott lehetne a város kulturális közponja. Én a múzeumi jelleg helyett inkább eseménygeneráló helynek gondolnám a Tulipános-házat, hogy ott legyen minden: fogadás, bál, rendezvény, koncert, zenei fesztivál, ami nap mint nap megtölti közönséggel az épületet” – vázolta egyik elképzelését Damokos László, Tatabánya főépítésze.
Parázs-Varázs – Dunaújváros
Mint minden nagyobb településnek, így Dunaújvárosnak is van egy saját, különleges rendezvénye, mellyel nemcsak a város, hanem a térség lakóinak is kikapcsolódási lehetőséget kínál, és ahol minden korosztály megtalálja a kedvére való szórakozást. Immár 14. alkalommal szervezik meg a Dunaújváros önkormányzatának égisze alatt működő nagy sikerű Családi Hétvégét május utolsó hétvégéjén. Az évek során igazi remekbe szabott fesztivállá nőtte ki magát a rendezvény, melyet mindig a résztvevők igénye, kérése mentén bővítettek, alakítottak. Az első nap koncertek sora várja az Alsó Duna-partra kilátogatókat. Másnap a gasztronómia veszi át a központi szerepet egy fergeteges össznépi sütögetéssel – persze az este azért ismét a koncerteké lesz -, majd a harmadik, a Gyermek Napon az apróságok kerülnek reflektorfénybe. De miből is áll ez az ingyenes családi hétvége? Nézzük a részleteket!
Már épül az új Dunaújvárosi Járási Hivatal
A KEHOP-5.2.2.-16-2016-00056 „Középületek energetikai fejlesztése Fejér megyében” elnevezésű program keretében – kormányzati támogatással – felújítják, átalakítják a Dunaújváros, Szórád Márton út 39. sz. épületet, melyben a Fejér Megyei Kormányhivatal Dunaújváros Járási Hivatalának új székhelye kap majd helyet. A beruházás mérföldkőhöz érkezett, megtörténtek a szükséges bontási munkálatok, megkezdődött az új közigazgatási centrum kialakítása. Ebből az alkalomból szervezett ünnepséget, és időkapszulát helyezett el március végén a Fejér Megyei Kormányhivatal.
30%-os hivatali rezsicsökkentés
Március végén adták át a Székesfehérvári Járási Hivatal újabb három – a Honvéd és a József Attila utcai, valamint a Mátyás király körúti – épületeit. Dr. Simon László kormánymegbízott történelmi léptékűnek nevezte az elmúlt évek közigazgatási fejlesztéseit.
Milliárdok érkeztek a kisvárosba
Egy olyan kisváros életében, amelynek az évi költségvetése 1,7 milliárd forint körül szokott alakulni, óriási dolog, hogy a különböző pályázatokon 5 milliárdot sikerült nyerni. Sárbogárd tehát mindenképpen a pályázati időszak nyertese, tudtuk meg dr. Sükösd Tamás polgármestertől.
2018.05.16. 08:09
Egy XXI. századi óvoda alapkövét raktár le
Bogáth István, Kömlőd polgármestere, Czunyiné dr. Bertalan Judit országgyűlési képviselő és Popovics György, a Komárom-Esztergom Megyei Közgyűlés elnöke mondott beszédet a sajtó képviselői és a helybéli érdeklődők előtt az új kömlődi óvoda alapkőletételén 2018. március 23-án.
Születőben az új Duna-híd Komáromnál
A hídépítés ritka ajándék egy-egy térség életében, nem mindannyiunknak adatik meg, hogy figyelemmel kísérhessünk egy ilyen monumentális – 100 évre szóló – beruházást. Nemes, felelősségteljes munka ez, melyet, úgy tűnik, a komáromi új Duna-híd építői is átéreznek. Saját költségükön látogatóközpontot hoztak létre, hogy mindazok, akik figyelemmel szeretnék kísérni a híd születését, akár több alkalommal is, közvetlen közelről, szakemberek vezetésével tekinthessék meg a két éven át tartó építkezést. A látogatóközpont átadásán jártunk.
700 millió forint támogatás a Pannon Egyetemnek
A Dinnyési fertő világa
A Gárdonyi 10próba első kihívását a túra jelentette. György László szervező felhívására a tavalyi próbásokhoz újak is csatlakoztak, így 131 fő nevezett. Természetvédelmi területen, a Dinnyési fertőn részben a Madárdal tanösvényen haladtak, részben a reggel kialakított új (és már-már járható?), vadregényes útvonalakon…
Tatabánya egyetlen színpadi szerzője
Belinszki Zoltán író, szerkesztő, üzleti tréner – hogy csak néhányat említsünk foglalkozásai közül – Tatabányán született, majd Tatára és Budapestre vetette a sors. Három gyermek apja. Jelenleg leginkább a színház körül forog az élete. Sajátos, hogy a közreműködésével készült darabok közül eddig csak egyet, 2014-ben a Holle anyót láthatta szülővárosa közönsége. Hiába, ahogy a mondás tartja: senki sem lehet próféta a saját hazájában.
A Nemzeti Kastélyprogram és Nemzeti Várprogram keretében 39 műemlék – 20 kastély és 19 vár – újul meg, nemcsak régi szépségüket nyerik vissza, hanem új funkciókkal is gazdagodnak, hogy – adottságaikhoz igazodó módon – megfeleljenek a mai kor turisztikai igényeinek. Örömteli, hogy a 2018. márciusában első körben elindított hét felújításból öt a Közép-Dunántúlon valósul meg. A projektnyitókon Dr. Virág Zsolt miniszteri biztos és a körzet országgyűlési képviselői, valamint a települések polgármesterei mutatták be a fejlesztéseket.
Projektről projektre a Széchenyiben
Ha április, akkor Szakmák Éjszakája program országszerte annak érdekében, hogy az általános iskolások és szüleik minél jobban megismerhessék jövőbeli iskolájukat, hivatásukat. A megyeszékhely legnagyobb intézményegyüttese, a Székesfehérvári Szakképzési Centrum, illetve 10 iskolája szervezett programokat az eseményre. Horváth Lajos Zoltán, a Széchenyi Szakgimnázium igazgatóhelyettese fogta össze főszervezőként az eseményeket – vele beszélgettünk.
Alig egy éve, hogy elbúcsúztunk magazinunk korábbi sportújságírójától, Süle Károlytól, aki életének 60. évében hunyt el. Nem gondoltuk volna, hogy a Süle név szerzőként ilyen hamar visszatér a lapba, ám néhai kollégánk Máltán élő, dolgozó és sportoló fia, Ádám, továbbviszi az atyai örökséget: kézilabdás interjúkat kezdett írni weblapján, a thejumpshot.com-on, melyek közül felajánlotta a Regio Regiának a Közép-Dunántúlt érintő cikkeket. Hiába, nem esik messze az alma a fájától.